สโมสรฟุตบอลเนียซาลามิสฟามากุสตา

สโมสรฟุตบอลเนียซาลามิสฟามากุสตา หรือ สโมสรฟุตบอลเนียซาลามีนาฟามากุสตา (Νέα Σαλαμίνα Αμμοχώστου; Nea Salamis Famagusta FC) เป็นสโมสรกีฬาฟุตบอลระดับอาชีพ ซึ่งตั้งอยู่ ณ แอมมอชอสโตส (นอกจากนี้ยังรู้จักกันในชื่อของโรมันคือ ฟามากุสตา) ประเทศไซปรัส ซึ่งเป็นสโมสรของผู้ลี้ภัยตั้งแต่เหตุการณ์ตุรกีบุกไซปรัสใน ค.ศ. 1974 เมื่อประเทศตุรกียึดตอนเหนือของเกาะได้แล้ว ทางสโมสรก็ตั้งอยู่ในลาร์นากาเป็นการชั่วคราว
ความสำเร็จที่โดดเด่นที่สุดของทีมเนียซาลามีนา คือการชนะการแข่งขันไซปรัสคัพและไซปรัสเอฟเอชีลด์ (ซูเปอร์คัพ) ในปี ค.ศ. 1990 ความสำเร็จสูงสุดของทีมนี้คือการได้อันดับสามในการแข่งขันไซปรีออตเฟิสต์ดิวิชัน ในช่วงห้าปีแรก (ค.ศ. 1948–1953) ทีมนี้ได้เข้าร่วมการแข่งขันชิงแชมป์สหพันธ์ฟุตบอลสมัครเล่นไซปรัส และในปี ค.ศ. 1953 สโมสรแห่งนี้ได้เข้าร่วมสมาคมฟุตบอลไซปรัส (ซีเอฟเอ) โดยได้เข้าร่วมการแข่งขันชิงแชมป์สมาคมและการแข่งขันชิงถ้วยรางวัลอย่างสม่ำเสมอ ทีมนี้ได้เข้าแข่งขันไซปรีออตเฟิสต์ดิวิชันมากว่า 50 ฤดูกาล โดยได้อยู่ในอันดับเจ็ดของลำดับชั้นดังกล่าว
ทีมนี้ได้เข้าร่วมแข่งขันในยุโรปสมัยแรกในปี ค.ศ. 1990 ในการแข่งขันยูฟ่าคัพวินเนอร์สคัพ และเข้าแข่งขันยูฟ่าอินเตอร์โตโตคัพ 1995, 1997 และ 2000 ทีมนี้เป็นส่วนหนึ่งของสโมสรกีฬาเนียซาลามีนาฟามากุสตาซึ่งได้ก่อตั้งขึ้นในปี ค.ศ. 1948 โดยทางสโมสรต้นกำเนิดยังได้ครอบคลุมถึงทีมวอลเลย์บอลชาย

**ประวัติ**

**ในช่วงปีแรก**
เมื่อสโมสรเนียซาลามีนาฟามากุสตาได้รับการก่อตั้งขึ้น ประเทศกรีซได้เข้าสู่ช่วงสงครามกลางเมือง ระหว่างกลุ่มฝ่ายซ้ายและฝ่ายขวา สถานการณ์ในประเทศกรีซได้ส่งผลกระทบต่อประเทศไซปรัส ทั้งทางด้านการเมืองและสังคม; นักกีฬาส่วนใหญ่ยังได้มีส่วนร่วมในทางการเมือง ในช่งเวลาดังกล่าว ทางฟามากุสตามีสโมสรกีฬาอยู่สองสโมสร ซึ่งได้แก่ สมาคมยิมนาสติกเอวาโกรัส หรือ จีเอสอี (Γυμναστικός Σύλλογος Ευαγόρας) และสโมสรฟุตบอลอนอร์โธซิสฟามากุสตา โดยสมาคมยิมนาสติกเอวาโกรัส มีนักกีฬาฝ่ายซ้ายที่มากด้วยความสามารถอยู่ในบัญชีรายชื่อเป็นจำนวนมาก รวมถึงสโมสรฟุตบอลอนอร์โธซิสฟามากุสตาก็มีผู้เล่นอยู่ฝ่ายซ้ายเช่นกัน แต่กระนั้น ก็ได้เริ่มมีการจำกัดนักกีฬาฝ่ายซ้าย ทั้งในส่วนของสมาคมยิมนาสติกเอวาโกรัสและส่วนของสโมสรฟุตบอลอนอร์โธซิสฟามากุสตา ภายใต้อิทธิพลของการเมืองฝ่ายขวา ในช่วงต้นปี ค.ศ. 1947 กลุ่มจากฟามากุสตา (ประกอบด้วยฝ่ายซ้าย, เหล่าสมาชิกและไม่ใช่สมาชิกของจีเอสอี รวมถึงสโมสรฟุตบอลอนอร์โธซิสฟามากุสตา) ได้ลงมติให้มีห้องพักสำหรับสโมสรกีฬาอื่นในเมือง เนื่องจากข้อจำกัดที่มีอยู่ พวกเขามองเห็นภาพของสโมสรที่จะดึงดูดความสนใจให้ทุกคนในฟามากุสตา โดยไม่คำนึงถึงความสัมพันธ์ทางการเมือง
เมื่อวันที่ 14 กุมภาพันธ์ ค.ศ. 1948  ได้มีการตัดสินใจที่จะก่อตั้งสโมสร และสโมสรกีฬาเนียซาลามีนาฟามากุสตาได้รับการก่อตั้งขึ้นเมื่อวันที่ 7 มีนาคม ค.ศ. 1948  ในฐานะที่เป็นสโมสรกีฬาฝ่ายซ้ายแห่งแรกในประเทศไซปรัส โดยหลังจากที่สโมสรได้รับการก่อตั้ง ประชาชนจำนวนมากแสดงความปรารถนาที่จะเข้าร่วม อย่างไรก็ตาม ในส่วนของฟุตบอลกลับค่อนข้างอ่อนแอ

**อ้างอิง**

**บรรณานุกรม**
 isbn=9963-8720-1-8-  isbn =978-9963-688-87-6 - cite book|last1=Stilianou|first1=Pampos|last2=Georgiou|first2=Neofitos|script-title=el:Νέα Σαλαμίνα, 40 χρόνια πρωτοπόρας αθλητικής πορείας |trans-title=Nea Salamina, 40 years pioneering sports history|location=Cyprus|publisher=Nea Salamis Famagusta|language=el |year=1988 - cite book |script-title=el:50 χρόνια Νέα Σαλαμίνα 1948–1998 |trans-title=50 years Nea Salamina 1948–1998 | last =Stilianou | first =Pampos | publisher =Nea Salamis Famagusta | location =Cyprus| year =1998|language=el | isbn =9963-8370-0-X - cite book |script-title=el:40 χρόνια κυπριακές ομάδες στην Ευρώπη |trans-title=40 years Cypriot teams in Europe| last =Stephanidis | first =Giorgos | publisher =Haravgi | location =Nicosia | year =2003|language=el | isbn =9963-8841-1-3 

**แหล่งข้อมูลอื่น**
  Team profile at UEFA.com-  Team profile at Cyprus Football Association website date=2015-09-23   -  Nea Salamis Αnthem
หมวดหมู่:สโมสรฟุตบอลในประเทศไซปรัส

หมวดหมู่:สโมสรกีฬาที่ก่อตั้งในปี พ.ศ. 2491
หมวดหมู่:สโมสรฟุตบอลหญิงในประเทศไซปรัส